แบงก์โน้ตส์
จ๊าก!!!เจอนโยบายประชาวิวัฒน์ของพรรคประชาธิปัตย์เข้าไป
18 ส.ค. 2554

จ๊าก!!!เจอนโยบายประชาวิวัฒน์ของพรรคประชาธิปัตย์เข้าไป 
สำหรับโครงการบ้านหลังแรกให้กู้ดอกเบี้ย 0% เป็นเวลา 2 ปี นายแบงก์ร้องโอดโอยมาแล้วว่า ทำให้ตลาดแตกและแบงก์ลำบากจะไปแข่งได้ยังไง 
 




แต่พอมาเจออภิมหาประชานิยมของพรรคเพื่อไทย ซึ่งจะเข้ามาเป็นรัฐบาลใหม่ นายแบงก์ร้องจ๊ากไปเลย เพราะเจอนายกฯหญิงคนแรกของเรา เกทับบลัฟแหลก ประกาศจะให้ประชาชนกู้เงินซื้อบ้านหลังแรกดอกเบี้ย 0% ระยะเวลา 5 ปี 
คุณพี่ ชาติชาย พยุหนาวีชัย ผู้ช่วยกรรมการผู้จัดการ ธนาคารกสิกรไทย ถึงกับปาดเหงื่อเลยทีเดียว บอกว่า คงไม่มีธนาคารใดลงมาแข่งราคาได้ เนื่องจากราคาที่ปัจจุบันแข่งขันกัน 0% เป็นเวลา 1 ปี เป็นอัตราที่ธนาคารขาดทุนใน 3 ปีแรกอยู่แล้ว หากแข่งขัน 0% เป็นเวลา 5 ปี ธนาคารก็จะขาดทุนนานถึง 15 ปี กว่าจะมีกำไร 
แหม บอกว่าแบงก์ไม่ได้กำไร แต่ไหงราคาหุ้นกลุ่มแบงก์วิ่งพรวดพราดเขียวปี๋เหมือนสีกสิกรไทยยังไงก็ไม่รู้